32011R0157
L 047/1
SLUŽBENI LIST EUROPSKE UNIJE
21.02.2011.
UREDBA KOMISIJE (EU) br. 157/2011
od 21. veljače 2011.
o izmjeni Uredbe (EZ) br. 884/2006 o određivanju detaljnih pravila za primjenu Uredbe Vijeća (EZ) br. 1290/2005 u vezi s financiranjem interventnih mjera u obliku javnog skladištenja
EUROPSKA KOMISIJA,
Uzimajući u obzir Ugovor o funkcioniranju Europske unije,
Uzimajući u obzir Uredbu Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (1) i posebno njezin članak 42.,
Budući da:
(1)
Člankom 4. stavak 1. točka (b) Uredbe Komisije (EZ) br. 884/2006 (2) određuje se da se trošak za fizičke radnje vezane za kupovinu, prodaju ili druge oblike prijenosa proizvoda financira od strane Europskog fonda za jamstva u poljoprivredi (EFJP) na temelju jedinstvenih standardnih iznosa. Pored toga, članak 4. stavak 1. točka (c) dotične Uredbe određuje da se trošak za fizičke radnje koje nisu neophodno vezane za kupovinu, prodaju ili druge oblike prijenosa proizvoda financira od strane EFJP na temelju standardnih iznosa ili ne standardnih iznosa.
(2)
Radi jasnoće, potrebno je navesti u članku 4. stavku 1. Uredbe (EZ) br. 884/2006 da trošak koji financira EFJP može sadržavati troškove prijevoza unutar ili izvan teritorija države članice ili izvoza pod određenim uvjetima. Financiranje takvog troška trebalo bi biti predmet odobrenja u skladu s postupkom iznesenim u članku 195. stavak 2. Uredbe Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (3).
(3)
Uredbu (EZ) br. 884/2006 bi stroga trebalo na odgovarajući način izmijeniti.
(4)
Mjere predviđene u ovoj Uredbi u skladu su s mišljenjem Odbora za poljoprivredne fondove,
DONIJELA JE OVU UREDBU:
Članak 1.
U članku 4. stavak 1. Uredbe (EZ) br. 884/2006 sljedeća točka (ca) umeće se nakon točke (c):
„(ca)
Trošak nastao zbog prijevoza unutar ili izvan teritorija države članice ili zbog izvoza, na temelju standardnih iznosa ili ne standardnih iznosa, treba odobriti u skladu s postupkom utvrđenim u članku 195. stavku 2. Uredbe (EZ) br. 1234/2007.”
Članak 2.
Ova Uredba stupa na snagu trećeg dana od dana njezine objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. veljače 2011.